চকরিয়া উপজেলায় চলতি মৌসুমে ৪৮ হাজার ৭০ একর জমিতে আমন চাষ শেষ হয়েছে। কৃষি কর্মকর্তাদের দিকনির্দেশনায় কৃষকরা চকরিয়া শহর ও আশপাশের ইউনিয়নে অবৈধভাবে গড়ে উঠা দোকান থেকে ধান বীজ কিনে জমিতে রোপন করেছেন। কিছু এলাকায় চাষাবাদ ভাল হলেও একাধিক এলাকায় রোপনকৃত ধান ক্ষেত মরে যাচ্ছে, আবার লালচে হয়ে যাচ্ছে। বিপুল টাকা খরচ করে জমিতে চাষ করে ধানক্ষেত মরে যাওয়ার উপক্রম হওয়ার কারনে বর্তমানে ভুক্তভোগী কৃষকদের মাঝে আতঙ্ক দেখা দিয়েছে। এদিকে ভেজাল বীজ কিনে কৃষকরা প্রতারিত হলেও উপজেলা কৃষি বিভাগ এব্যাপারে অনেকটা নির্বিকার বলে অভিযোগ করেছেন ভুক্তভোগীরা।